12 ISIGIDIMI SAMAXOSA, FEBRUARY 2, 1885.

U Mr. W. F. Bassi (Teacher o Hebehebe) ute okunene indawo yoku- qala etetwa ngu Tand’-Uhlanga inkulu, imisebenzi yenkutalo kuma Ngqika ayiko. Ute ngeyesibini indawo ateta ngabafundisiweyo iseyikangelwa e Koloni zintlanganiso zemfundo i *Native Educational Association* ne *Teachers' Association.* Ngendawo yokuqala uvuyile ukubona inkosi. Intlanganiso mayimiswe yokuqubela pambili inkutalo. Igama lake ufuna libekiwe.

U Mr. W. BOMBO (umlimi e Aloeville) ute ubulala u Tand’-Uhlanga ngokubala ngezi ndawo. Okunene ama Ngqika abeka emva ngemisebenzi yenkutalo. Imfundo yona ilungile, ityala lisebantwini. Intlanganiso mayibeko yenkutalo. Igama lake ufuna libekwe abe lilungu.

U Mr. Charles Nkente (umlimi e Ngqosi) ute uyavuya ukubona inkosi namanene akwa Ngqika elapa Okunene u Tand’-Uhlanga ubale indawo ezinkulu zombini. Kuma Ngqika kuqala, nakudodana olufundisiweyo Iwabo bonke abantsundu ezindawo mazilingwe. Intla- nganiso mayimiswe yenkutalo. Igama lake ufuna libekiwe abe lilungu layo.

U Mr. Tiro G. Soga (umbali e ofisini, Centana) ute Uvuyile ukubona inkosi namanene akwa Palo eko apa. Uyavumelana nendawo esibalwe ngu Tand’-Uhlanga, into inye kwindawo yokuqala, nge engatshongo ukuti ingqolowa nehabile zipantse ukungaziwa. Ama Ngqika asafika kweli lizwe ebengelindelwe ukuzilima ezo zinto. Intlanganiso okunene mayimiswe—igama lake ufuna libekiwe abe lilungu layo.

U Mr. J. Kota (umcweli) ute uyambulela u Tand’-Uhlanga ngoku- velisa ezindawo. Intlanganiso mayibeko, igama lake ufuna libekiwe abe lilungu.

U Mr. J. Peters (wase Hebehebe) ute okunene yinyaniso ama Ngqika asemva nge nkutalo, ingqolowa nezinye izinto ezinyusayo mazilingwe. Ngendawo yesibini yododana olufundisiweyo uvumelana no Mr. W. F. Bassi ngalo ndawo, iq'inga selifunwa e Koloni zezi ntlanganiso azixelileyo. Ufuna elilungu.

U Mr. Gontshi (umnini-kaya) nte uyavuya ukubona inkosi namanene akwa Ngqika apa namhlanje. Ngalemini yokuqala kunyaka omtsha uyabulela e Nkosini ulondolozo kumnyaka ogqitileyo, mabaziyaleze kwakuyo kuwo lomnyaka mtsha. Uyazibulela inteto zama Kosi namanene, ngokukodwa imvumelwano yokuba intlanganiso ye Nkutalo ibeko. Uyibize lentlanganiso ngenxa yokupaula kwincwadi ka Tand’-Uhlanga e *Sigidimi* sika 15 Aug. 1884, ate emveni kokuquba ihambiso yaba Tembu nama Mfengu, encoma izakiwo ezihle nenqubelo pambili, wati kuma Ngqika,—“ *Ama Ngqika asezantsi ngemisebenzi ye Nkutalo, ingqolowa nehabile zipantse ukungaziwa''* Ute ke usakuke aqale atete ngale ndawo—ucinga ukuba lendawo lityala elite dzu kuma Ngqika anganeno kwe Nciba, lokunqena noku- beka emva kwimisebenzi yenkutalo nenyusa uhlanga. Njengom Ngqika uva into embi ukuba engenako ukumpendula u Tand’-Uhlanga ngokubukali alipike eli tyala. Nakuba ityala lilibi, litoba, bamelwe kukuliginya. Imisebenzi yenkutalo ndifikile kweli lama Ngqika oku- nene ayiko. Ingqolowa nehabile zipina? izindlu ezifanelekileyo ziko na? Uyacela nokuba ngubanina kule ndlu ongavelayo ati ngoku ezo nkutalo ziko. Akuncedi nto ukuzidla ngobu Ngqika nobu Palo, into efunekayo ngala maxesha yimisebenzi enyusa uhlanga, simelwe njengamadoda ukuba siyiqonde lendawo. Ama Ngqika—noko kukubi ukutsho—asemva kanye emisebenzini enyusayo, andikunifihlela mna. Ndadana ndakufika kweli lizwe, ndibone ama Ngqika enje ukuba semva. Ama Ngqika ngabantu bokuqala ukuhlangana no Mlungu, kodwa imfundiso zenkutalo abazibone kube Lungu befikile kweli lizwe bazifake ezingxoweni zabo, barola ubuvila nokunqena. Ute uyababuza bonke ukuba bangama Ngqika enene na, nokuba yimifane- kiso yawo? Ukuba bangawo uyababuza ukuba baxolile na ukuhlala pantsi basonge izandla, bati asinakwenza nto iyimisebenzi yenkutalo, nokuba bayo kulinga? Ukuba baxolile ke maibe la angoku ama Ngqika ayimifanekiso yalawo akudala— imifanekiso emibi kanjalo. Ukuba bangama Ngqika enene uyatemba ukubona imisebenzi kwakamsinyane. Ama Ngqika akudula ebengatandi ukwanyelwa zezinye izizwe nokuba kukuyipina into, kodwa nina niyanyelwa ngaba Tembu, nama Mfengu, ngemisebenzi yenkutalo. Ikwele alincedi nto nisemva. Ute ucinga ukuba abasesikolweni nabafundisiweyo banetyala ngapezulu bona kuba ngebekokela. Ute ulusizi ukuti abafundisiweyo bawuyekelele umzi obomvu ebudengeni. Ipina imisebenzi yetu tina sifundisiweyo nabase sikolweni kwa Ngqika apa. Ute uyitiyile intlalo .ehalafu ngokukulu. Into zimbini, enye yuzo masibe yiyo, *Ukuqubela pambili, nokubeka emva.* Ukuba tina basesikolweni usivumi ukuhambela pambili masilahle kwanamhlanje ezingubo zase Mlungwini ezalata ukuqubela pambili. Kulunge ngapezulu ukuba sixele ngoku ukuba soyisiwe kukukanya, sibuyele kwingubo ebomvu, silule nati ecaleni kotango njengomzi wakowetu obomvu, sigcine abafazi ngababini abalambileyo nabanqinileyo (njengoko banjalo abafazi benqenera), sishwabanise ubuso pezu kwabo sizingca ngobudoda obungena msebenzi, (kwahlekwa). O! intlanganiso iyahleka, ukuba ke eso simo sibonakala singalihlazo simelwe ke kukuqubela pambili. Into efunekayo ngoku yi-

ntshukumo ebekisa pambili kwimisebenzi yenkutalo. Kwanele sidiniwe ngamanyatelo abeka emva. Ilizwe lenu lilizwe elilunge kakulu engqoloweni nase zihabileni—ingqele ayilali ebusika umntu angalima ajikelise—layo likauleza ngokungumangaliso. Make ndilinganise— ndifikile apa ndenze amalinga ndahlwayela umbona ekupeleni kuka August, ndamtya umbona omtsha nge 30 November. Ingqolowa endayihlwayela ngelinga nge 15 October, yiyo leyo eniyibonayo elungele ukusikwa pambi kwe 15 January lo. Ucinga ke ngoko ukuba lihlazo ukuti umhlaba unje ukulunga kwawo bangawasebenzisi amalu- ngelo awo. Ulindele bonke bona balapo kwangalo nyaka ukuba balime babonise imisebenzi emihle equbela pambili. Ute uyatemba ukuba lentlanganiso u Tixo woyisikelela emizameni yayo ukunyusa nokuvuselela umzi. Kodwa uyawayala amalungu ayo ukuba alumkele intshaba zayo, eme ati nqi njengamadoda. Maze nilumkele ukuti “ *Abantu* *bayakuli’’* akuko nto itiyeke njengokuva umntu esiti andina kuyilinga into etile abantu bayakuti. Kangelani apa, umntu nokuba ngabantu abanamsebenzi ngalo lonke ixesha abaya kutintela icebo elilungileyo. Lomntu otintelwa ngabantu ekwenzeni into akayiyo indoda. Umntu uya kukwenza ntonina—ukatala yinina wena nguye ungasuke wena wenze lonto. Umntu akanamsebenzi, angateta ngokutanda, agxeke, ancome ukuba uyatanda, kangela umsebenzi wako wena. Uyatemba ukuba akuko nomnye kule ntlanganiso oyakuze aviwe esiti *“ Abantu bayakuti?'* U Nongqause eyinkazana wasoyisa isizwe wasilahlekisa eyedwa. Kunqabe ntonina ke tina kuti singa madoda sibaninzi nje ukuwoyisa umzi wakowetu ngemisebenzi emihle enyusa uhlanga. Kule ntlanganiso kufuneka izenzo, akufuneki madinga kupela. Kwincwadi kaTand’-Uhlanga e *Sigidimini* sika 1 December 1884, upaule imbali ka Professor Humiston umqali we *mashini* wokunqa-

nda ukubola *[refrigerating machine'),* kutiwa elo nene lenza amalinga angapezu kwe waka lingapumeleli, lazama Iona lada loyisa. Ucela amalungu ale ntlanganiso ukuba maze nawo atate lomoya wokungadinwa, asiyonto nokuba kuqala amalinga akapumeleli, linga wena wode woyise. Xa ubunzima bukoyo masilwe nabo singasuke sihlale sikwine pantsi kwabo, masizame ukoyisa, yinto embi ukuqoshwa-qoshwa bunzima, kodwa kumnandi ukuloyisa iqina uqabele ngapaya. Baninzi abaya kuti, “ U! keneva, mawo! onantsi, kutiwa balinga izinto ezitile.” Maze nina ningazikataleli ezo zigxeko nikangele pambili nicinge ngoloyiso ngapaya kobunzima. Ngendawo ebekisela kwabafundileyo—yinto embi ukubona umzi ungena kusitemba, nivile kambe isikalo ngati. Masizame ukuba ubuhilihili bupele, masizame imisebenzi yokunyusa uhlanga ukuze nomheyideni abone iziqamo ezilungileyo ze mfundo. Okokugqibela ute lentlanganiso mayibalele incwadi ku Capt. Blyth, C.M.G., emazisayo ngale ntlanganiso, necela uncedo Iwake kuyo. Ute u Capt. Blyth linene alibuka kunene ngento enye—imizamo yalo imihla ngemihla ukuziyala izizwe azipeteyo ezintsundu ukuba ziqubele pambili inkutalo. Baninzi abazicingela ukuba banyusa uhlanga oluntsundu, kodwa u Capt. Blyth yena uyakubonisa oko ngezenzo nangenteto zake ezintlanganisweni zonke abakoyo kuzo zaba ntsundu. Ute uyakolwa kulaulo Iuka Capt. Blyth kanye, unga yena angabonisa ubukali obungapezulu ukunqanda ubuheyideni nobu- vila. Incwadi ivunyiwe.

U Mr. L. M. Gongwana uyivale intlanganiso ngomtandazo. Yapela ke intlanganiso emnandi kunene nevuselelayo.

UMANYANO NGE MFUNDO.

(Native Educational Association.)

Lentlanganiso yeli Bandla yenzeke e Debe, kwa Marela, ngosuku Iwe 6 ku January 1885. Kuqalwe ngokufundwa incwadi yo Monga- meli, u Rev. E. Makiwane, yokuzibika, ngendawo yokungabi nakufika kwase ntloko koko eyakubako kweya ngokuhlwa. Kucelwe ukuba ke kubambe u Rev. E. Magaba esihlalweni, yavulwa ke intlanganiso ngomtandazo, inani elaliko yayi ngama 36.

Kufundwe ingxelo yentlanganiso yomnyaka eyayise Bofolo ngo July 1, yako ke yavundiswa.

Kungene ezincwadi zaba ngabangako zixela izizatu zokoko. Abanje ngo Messrs. J. K. Bokwe, Ebon. Mhlambiso, N. J. Bovula, Wm. Mama, Rev. W. Philip nge ka Mr. Bokwe, no Mr. S. Dlakiya. Zonke ezozizatu zamkelekile, kupunyiwe ngentsimbi ka 2.30 p.m.

Kupindiwe kwangenwa ngentsimbi ka 4. Kwangeniswa amagama .amalungu amatsha ango Bovs. P. J. Mzimba, B. Mama, D. Msikinya, nabanye, babe li 10 bebonke. Emva koko kufundwe ingxelo yentlanganiso ekwagqityelwa ngayo, kongezwa ezinye indawana, zaze zavunywa.

U Mr. J. Bovula obeyi *Secretary* yentlanganiso yokugqibela ula- ndule impendulo yase Batenjini, ngendawo yokuba yayicela ukuba zihlangane, akuba wayitumela izimiso zale yabo.

Kufundwe ingxelo ye Komiti yonke ngu Mr. B. Sakuba, i *Secretary.* Kwasizeleka indawo yokungabiko kwemali yokuxasa u Manyano kwase kumiswa lendawo, “ *Ukuba bonke abahambi abangengawo amalungu, abayakuxaswa yiyo, boti emnye arole* *1s. ukuncedisa* *kwindleko ezo."* Yapuma intlanganiso.

Ipindile ukungena ngokuhlwa, ubeseleko umongameli u Rev. E. Makiwane, oyivule ngomtandazo.

Kufundwe ipepa elivela ku Mr. E. H. Burness elibike intlanganiso